joelniklaus/EU_Wikipedias huggingface dataset:
Rahu (kino)

Rahu oli kino Tallinnas Pelgurannas Pelguranna, Kopli ja Sõle tänava ristil, ametliku aadressiga Kopli 69b. 

Pelguranna rajatava asumi ühte keskusesse kavandati ka kino. Hoonet hakati projekteerima 1955, projekt valmis 1956. Projekti alusena kasutatud üleliidulist tüüpprojekti muutsid ja sidusid arhitektid Heili ja August Volberg.

502 istekohaga kino valmis 1959. aastal. See oli esimene laiekraankino Tallinnas. Teise korruse fuajeesse valmistas kunstnik Dolores Hoffmann 1963. aastal ruumi üht seina katva freskomaali.

Kino lõpetas tegevuse 1994. aastal. Pärast seda on hoones tegutsenud sisustusmaterjalide esinduspood ja kuni 1. detsembrini 2018 tegutses kasiino. 

Hoone lammutati aprillis 2019. ja asemele ehitati Maxima kaubanduskeskus

Viited

Kirjandus
Oleg Kotšenovski. "Kino "Rahu" Kopli t. 69b" // Eesti arhitektuur 1 (Tallinn). Valgus. Tallinn 1993. Lk 90
Karen Jagodin. Kino "Rahu". - Lähme kinno! Kuurist kobarkinoni - sajand Eesti kinoarhitektuuri. Eesti Arhitektuurimuuseum. Tallinn 2013. Lk 112-113

Välislingid
"Laiaekraanilise kino "Rahu" ehitamine Kalinini tänaval". Eesti Rahvusarhiivi Filmiarhiiv, EFA.357.0.91067. Salomon Rosenfeld, 1957-1959
"Kino "Rahu" välisvaade". Eesti Rahvusarhiivi Filmiarhiiv, EFA.357.0.90461. Salomon Rosenfeld, 27. juuni 1959
"Makarovi tn algus". Tallinna Linnamuuseum, TLM Fn 6577:111. Gea Troska, 1960
"Kino Rahu Tallinnas, fassaadivaade. Üleliiduline tüüpprojekt, sidunud August Volberg ja Heili Volberg". Eesti Arhitektuurimuuseum, EAM Fk 4738
Legendaarne Rahu kino lammutatakse ja asemele kerkib kaubakeskus. Postimees, 15. jaanuar 2019
Jüri Muttika. "Lammutamisele minevast Rahu kinost päästetakse Dolores Hoffmanni fresko". 16. jaanuar 2019, err.ee
Sandra Lepik. "Raimond Kaljulaid: kino Rahu lammutamine otsustati juba 2007. aastal". Pealinn, 17. jaanuar 2019
Merle Karro-Kalberg. "Rahu, ainult rahu!" 24. jaanuar 2019, err.ee

Pelguranna
Põhja-Tallinna ehitised
Tallinna kinod
Eesti kinohooned
Estiko-Plastar

Estiko-Plastar on Eesti aktsiaselts, mis toodab trükitud ja trükkimata pakkematerjale, kilesid ja kilekotte. Aktsiaselts on Baltimaade juhtiv kilepakendite tootja. Aktsiaselts on ettevõtte Estiko tütarfirma.

2012-2013 sisenes ettevõte ka Rootsi turule.

Viited

Välislingid
Koduleht

Eesti tööstusettevõtted
Tallinna Kristiine Teeninduskool

Tallinna Kristiine Teeninduskool oli Haridus- ja Teadusministeeriumi hallatav riigi kutsekool. 

Kool asutati 1970. aastal. Eesti NSV Kommunaalmajanduse ja Elanikkonna Elukondliku Teenindamise Ministeerium tahtis seal koolitada kõiki ministeeriumi haldusalas vaja minevaid teeninduserialade oskustöölisi. Kool oli Nõukogude Liidus erialade arvult kõige laiema profiiliga kutsekool, kus õpetati umbes paarikümnel kutsealal.

Kooli asutamisel toodi Linnakutsekoolist nr 4 siia üle juuksuri eriala. 1993. aastal aga liideti juba terve see kutsekool (siis juba Tallinna Vanalinna Õmbluskooli nime all). 

Kool likvideeriti 2003. aastal. Osa erialasid oli juba alates 1999. aastast viidud üle Tallinna Tööstushariduskeskusesse, enamik viidi sinna üle kooli likvideerimisel. Juuksuriõpe viidi üle Tallinna Teeninduskooli.

Hooned on pärast kooli likvideerimist olnud tühjadena, tasapisi on neid võetud kasutusele muul otsatarbel. Kooli ühiselamust on saanud kortermaja. Töökojahoones on tegutsenud erinevaid autoremondiettevõtteid, osaliselt on seal praegu Selveri kauplus. Õppehoones tegutseb tervise ja meditsiiniteenuseid pakkuv polikliiniku-taoline Kotka Tervisemaja. Staadionit kasutab EJL Tallinna noorte treeningkeskus.

Asukoht
Kool asus Tallinnas Kristiine linnaosas aadressil Kotka 12 kooli jaoks ehitatud hoonetes, mis valmisid sügisel 1970.

Õppetöö
Õppekeel oli üldiselt eesti, kuid ajaloo jooksul on koolis olnud ka venekeelset õpet. 

Peamiselt on kooli võetud vastu keskhariduse baasil, kuid eri aegadel on võetud vastu ka põhihariduse baasil.

Koolis on kokku õpetatud 32 erialal, sealhulgas juuksuri, rätsepa, kellassepa, lilleseadja, raadioelektrooniku, infotehnoloogi, autoremontija, automaalri, liftimehaaniku, müürsepa ja pottsepa erialal.

Kooli nimed
1970 Linnakutsekool nr 19
1978 Tehnikakool nr 19
1984 Kutsekeskkool nr 19
1990 Tallinna Tehnikakool 
2000 Tallinna Kristiine Teeninduskool

Kooli juhatajad
Edgar Aguraiuja
Jüri Jürivee
Enno Kuld
Ülo Lilleorg
Ella Lunts

Viited

Välislingid
Ülo Tikk, Märt Bernadt. "Veerand sajandit Kotka tänavas. Tallinna Tehnikakool 25". Õpetajate Leht nr 44, 24. november 1995. Lk 7
Ülo Tikk. "Tallinna Kristiine Teeninduskool 30". Õpetajate Leht nr 46, 15. detsember 2000. Lk 13
Ülo Tikk. "Nelja kutsekooli luigelaul Tallinnas". Õpetajate Leht nr 5, 1. veebruar 2002. Lk 2 

Kristiine linnaosa
Tallinna endised koolid
Eesti endised kutsekoolid
Drăgășani

Drăgășani on linn Rumeenias Vâlcea maakonnas. Linn asub Olti jõe paremal kaldal.

Linna haldusalasse kuulub neli küla: Capu Dealului, Valea Caselor, Zărneni ja Zlătărei. 

2011. aasta rahvaloenduse andmetel oli Drăgășani elanikest rumeenlasi 87,29%, mustlasi 5,82% ja teistest rahvustest inimesi 0,05%. Rahvus oli teadmata 6,82%-l inimestest.

Rumeenia linnad
Olteenia
Vâlcea maakond
Arturs Krišjānis Kariņši valitsus

Arturs Krišjānis Kariņši valitsus on 23. jaanuaril 2019 Läti Vabariigi Seimi kinnitatud ja Arturs Krišjānis Kariņši juhitud viie erakonna koalitsioonivalitsus.

Koalitsiooni koosseis:

Vaata ka 
Läti peaminister
Läti riigipeade loend

Viited

Läti valitsused
Veckārķi

Veckārķi on küla (mazciems) Lätis Valka piirkonnas Kārķi vallas. Küla asub Akmene jõe kaldal, merepinnast 60 meetri kõrgusel, Riiast 149, valla keskusest Kārķist 1,9 ja piirkonna keskusest Valkast 28  kilomeetri kaugusel. 

Veckārķi tekkis endise Veckārķi mõisa (Alt-Karkel) keskuse juurde. Seal asub Veckārķi bussipeatus.

Viited

Valka piirkonna külad
Fabian Delph

Fabian Delph (sündinud 21. novembril 1989 Bradfordis) on Inglismaa jalgpallur. Ta mängib poolkaitsja või vasakkaitsjana Premier League'i klubis Everton ja Inglismaa jalgpallikoondises.

Ta alustas klubikarjääri kodulinnas Bradford Citys. 2001. aastal liitus ta Leeds Unitediga ning klubi põhimeeskonnas tegi ta debüüdi 2007. aastal. Leeds Unitedi põhikoosseisus mängis ta hooajal 2008–09 Inglismaa tugevuselt kolmandas liigas ja lõi kuus väravat. 2009. aastal valiti ta The Football League'i aasta noormängijaks.

2009. aasta augustis liitus Delph Inglismaa kõrgliiga klubiga Aston Villa. Esimesel kolmel hooajal sai ta Aston Villas võrdlemisi vähe mänguaega, kuid kuulus järgmisel kolmel hooajal Aston Villa põhikoosseisu. Esimese värava Premier League'is lõi ta 4. detsembril 2013 mängus Southamptoni vastu. Aastatel 2014 ja 2015 valiti ta Aston Villa hooaja parimaks mängijaks.

2015. aasta juulis sõlmis ta viieaastase lepingu Manchester Cityga. Hooaegadel 2017–18 ja 2018–19 tuli ta klubiga Inglismaa meistriks. 2019. aasta juulis sõlmis ta kolmeaastase lepingu Evertoniga.

Debüüdi Inglismaa jalgpallikoondises tegi ta 3. septembril 2014 sõprusmängus Norra vastu. Ta kuulus Inglismaa koondisse 2018. aasta maailmameistrivõistlustel.

Saavutused 
Manchester City
Premier League: 2017–18, 2018–19

Viited

Välislingid 

 Profiil Manchester City F.C. kodulehel

Inglismaa jalgpallurid
Bradford City AFC jalgpallurid
Leeds United FC jalgpallurid
Aston Villa FC mängijad
Manchester City mängijad
Everton FC mängijad
Premier League'i mängijad
The Championshipi mängijad
League One'i mängijad
Sündinud 1989
Fabinho

Fábio Henrique Tavares (tuntud kui Fabinho; sündinud 23. oktoobril 1993) on Brasiilia jalgpallur. Ta mängib kaitsva poolkaitsja või paremkaitsjana Premier League'i klubis Liverpool.

Ta alustas klubikarjääri kodumaal Fluminenses. 2012. aasta juunis liitus ta Portugali kõrgliiga klubiga Rio Ave, kuid suundus juba järgmine kuu Madridi Reali duubelmeeskonda Real Madrid Castilla, mängides hooajal 2012–13 meeskonnaga Hispaania esiliigas. Ainsa mängu Madridi Reali esindusmeeskonnas tegi ta 8. mail 2013 liigamängus Málaga vastu.

2013. aasta juulis liitus ta Prantsusmaa kõrgliiga klubiga Monaco, kus veetis järgmised viis hooaega. Hooajal 2016–17 tuli ta Monacoga Prantsusmaa meistriks. See hooaeg oli Fabinho jaoks üheksa väravaga individuaalselt ka kõige edukam.

2018. aasta mais sõlmis ta lepingu Liverpooliga. Esimese värava Inglismaa kõrgliigas lõi ta 26. detsembril 2018 mängus Newcastle Unitedi vastu. Hooajal 2018–19 võitis ta Liverpooliga Meistrite Liiga.

Debüüdi Brasiilia jalgpallikoondises tegi Fabinho 7. juunil 2015 sõprusmängus Mehhiko vastu. Ta on kuulunud Brasiilia koondisse 2015. aasta Copa Américal ja 2016. aastal Copa América Centenariol.

Saavutused 
Monaco
Ligue 1: 2016–17
Liverpool
UEFA Meistrite Liiga: 2018–19
UEFA Superkarikas: 2019

Viited

Välislingid 

 Profiil Liverpool F.C. kodulehel

Brasiilia jalgpallurid
Real Madrid CF mängijad
AS Monaco FC jalgpallurid
Liverpool FC mängijad
La Liga mängijad
Ligue 1 mängijad
Premier League'i mängijad
Sündinud 1993
Ibeerid

Ibeerideks nimetasid antiikautorid Pürenee poolsaare ida- ja lõunaosa rahvaid, et eristada neid sisemaa rahvastest, kelle kultuur ja kombed olid teistsugused. Neist rahvastest kirjutasid Hekataios, Herodotos, Strabon ja Avienus, mainides hiljemalt alates 6. sajandist eKr järgmisi rahvanimesid: eliisikud, sordoonid, kerretaanid, airenosiinid, andosiinid, bergistaanid, ausetaanid, indigeedid, kastelaanid, latsetaanid, lajetaanid, kossetaanid, ilergeedid, jaketaanid, suessetaanid, sedetaanid, ilerkavoonid, edetaanid, kontestaanid, oretaanid, bastetaanid ja turdetaanid.

Strabon ja Appianos nimetasid Ibeeriaks Pürenee poolsaare ala.

Ajalugu

Kuigi antiikallikad ei ole konkreetsete rahvaste asualades ja loetelus alati üksmeelel, oli kreeklaste ja roomlaste jaoks ibeeride põhitunnuseks nähtavasti keel, sest ibeerikeelsed raidkirjad esinevad laias laastus alal, mis antiikallikate järgi oli ibeeride asuala: rannikuvööndil, mis kulgeb endisest Languedoc-Roussilloni piirkonnast kuni Alicanteni ning ulatub sisemaale Ebro jõeorus, Segura jõeorus, La Mancha lõuna- ja idaosas ning Guadalquiviri ülemjooksu orus.

Arheoloogiline ibeeri kultuur ei ole ühtne, vaid koosneb selgelt eristuvatest kultuuridest, millel on sageli ühisjooni ja mis mõnikord on seotud ka mitteibeeri rahvastega.

Kirjalikud allikad 

Ibeere mainisid esimestena kreeka ajaloolased ja geograafid. Nad nimetasid ibeerideks ka Ibeeria kuningriigi rahvast praeguse Gruusia alal. Algselt kasutasid kreeklased seda sõna Vahemere lääneranniku kohta ja hiljem kogu Pürenee poolsaare kohta. Ibeeriaks nimetati ka kõiki selle rahvaid kokku.
Altia Eesti

AS Altia Eesti (varasema nimega AS Ofelia) on Eesti ettevõte, mis toodab ja müüb alkohoolseid jooke; ühtlasi suuruselt teine alkoholitootja Eestis. Ettevõtte omanik on Soome kontsern Altia.

Ettevõte asutati 1991 nime all AS Ofelia.

Ettevõtte tähtsaim kaubamärk on Saaremaa Vodka.

Viited

Välislingid
Koduleht

Eesti toiduainetööstuse ettevõtted
Harku vald
Eesti alkoholitööstus
Bolintin-Vale

Bolintin-Vale on linn Rumeenias Giurgiu maakonnas. Linn asub ajaloolises Munteenia piirkonnas. Bolintin-Vale paikneb Bukarestist umbes 25 km läänes.

Asulat on mainitud ürikutes esmakordselt 1433. aastal, linnaõigused sai 1989. aastal.

2011. aasta rahvaloenduse andmetel oli Bolintin-Vale elanikest rumeenlasi 72,79%, mustlasi 17,75% ja teistest rahvustest inimesi 0,03%. Rahvus oli teadmata 9,41%-l inimestest.

Rumeenia linnad
Giurgiu maakond
Munteenia
KÜÜ

KÜÜ või Küü võib tähendada järgmist:
"Küü" on murdesõna tähenduses 'madu', 'rästik'
KÜÜ galerii (ka Küü galerii, Küü-galerii), galerii Tartus
"Küü" on ansambli Metsatöll laul
...

Vaata ka
Küüvits
Tallinna Laagna Lasteaed-Põhikool

Tallinna Laagna Lasteaed-Põhikool on põhiharidust pakkuv haridusasutus Tallinnas Lasnamäel. Lasteaed-Põhikoolis õpivad nii tava- kui ka erivajadustega lapsed.

Ajalugu
 1. aprill 1981 – Tallinna 155. Lastepäevakodu
 1985 – 155. Lastepäevakodu „Terake“
 14. juuni 1995 – Tallinna Laagna Lasteaed-Algkool
 31. august 2006 – Tallinna Laagna Lasteaed-Põhikool

Viited

Välislingid
 Tallinna Laagna Lasteaed-Põhikooli koduleht

Eesti lasteaiad
Tallinna koolid
Sēļi (Valka vald)

Sēļi (vanasti ka Lugaži) on küla (vidējciems) Põhja-Lätis Valka piirkonna Valka vallas. Sēļi asub Valkast Virešisse viiva tee ääres. Asula asub merepinnast 74 meetri kõrgusel, valla keskusest Lugažist 8,5, piirkonna keskusest Valkast 5 ja Riiast 160 kilomeetri kaugusel.

Sēļi tekkis Kaagjärve mõisa Sēļi karjamõisa (Sehlen) juurde. Nõukogude perioodil oli see Lugaži sovhoosi keskasulaks ja kandis ka ise Lugaži nime. Külas asub postkontor; seal on ka raamatukogu. Seal asuvad Pīnase ja Sēļi bussipeatused.

Viited

Valka piirkonna külad
Chris Wood

Christopher Grant Wood (sündinud 7. detsembril 1991 Aucklandis) on Uus-Meremaa jalgpallur. Ta mängib ründajana Premier League'i klubis Newcastle United ja Uus-Meremaa jalgpallikoondises.

Ta alustas klubikarjääri Uus-Meremaa klubides. 2009. aastal suundus ta Inglismaale, liitudes West Bromwich Albioniga ning tegi samal aastal klubi meeskonnas debüüdi Inglismaa kõrgliigas. Alatest hooajast 2010–11 mängis ta laenul paljudes teistes klubides, põhiliselt Inglismaa esiliigas: hooajal 2010–11 Barnsleys ja Brighton & Hove Albionis, hooajal 2011–12 Birmingham Citys ja Bristol Citys ning hooajal 2012–13 Millwallis. 2013. aasta jaanuaris sõlmis ta püsiva lepingu Leicester Cityga.

2015. aasta juulis liitus ta esiliigas mängiva Leeds Unitediga. Hooajal 2015–16 lõi ta esiliigas 13 väravat. Hooaeg 2016–17 oli veelgi edukam, kui ta oli 27 väravaga esiliiga suurim väravakütt. 2017. aastal valiti ta Leeds Unitedi aasta parimaks mängijaks ja hooajal 2016–17 esiliiga sümboolsesse koosseisu.

2017. aasta augustis sõlmis ta nelja-aastase lepingu Inglismaa klubiga Burnley. Aastatel 2017–2022 lõi ta Burnley meeskonnas Inglismaa kõrgliigas kokku 49 väravat. Aastatel 2017–2020 lõi ta Inglismaa kõrgliigas neljal hooajal järjest vähemalt kümme väravat. Woodi kõige edukam hooaeg Burnleys oli 2019–20, mil ta lõi 14 väravat.

2022. aasta jaanuaris sõlmis ta kahe ja poole aasta pikkuse lepingu Newcastle Unitediga.

Debüüdi Uus-Meremaa jalgpallikoondises tegi Wood 3. juunil 2009 sõprusmängus Tansaania vastu. Esimese värava lõi ta koondise särgis 9. oktoobril 2010 sõprusmängus Hondurase vastu. Ta on kuulunud Uus-Meremaa koondisse 2010. aasta maailmameistrivõistlustel, 2009. ja 2017. aasta FIFA konföderatsioonide karikaturniiril ning 2012. ja 2016. aasta Okeaania meistrivõistlustel. 2012. aasta suveolümpiamängude jalgpalliturniiril lõi ta Uus-Meremaa võistkonna ainsa värava sel turniiril. 2020. aasta suveolümpiamängude jalgpalliturniiril lõi Wood kaks väravat ja jõudis Uus-Meremaa võistkonnaga veerandfinaali.

Saavutused 
Brighton & Hove Albion
Football League One: 2010–11
Leicester City
Football League Championship: 2013–14

Viited

Välislingid 

 Profiil Burnley F.C. kodulehel

Uus-Meremaa jalgpallurid
West Bromwich Albion FC mängijad
Barnsley FC mängijad
Brighton & Hove Albion FC jalgpallurid
Birmingham City FC jalgpallurid
Bristol City FC mängijad
Millwall FC mängijad
Leicester City FC mängijad
Ipswich Town FC jalgpallurid
Leeds United FC jalgpallurid
Burnley FC jalgpallurid
Newcastle United FC mängijad
Premier League'i mängijad
The Championshipi mängijad
League One'i mängijad
Sündinud 1991
Saar Poll

OÜ Saar Poll on Eesti osaühing, mis viib läbi sotsiaal- ja turu-uuringuid.

Ettevõte asutati 1988.

Ettevõte teeb koostööd muu hulgas Baltimaade ettevõtetega, nagu Spinter Research, Baltic Surveys, Latvian Facts ja Data Serviss.

Vaata ka
Turu-uuringute AS

Viited

Välislingid
Koduleht

Eesti ettevõtted
Eesti ühiskond
Eesti majandus
Fuhse

Fuhse on jõgi Saksamaal Alam-Saksimaal.

Fuhse on Alleri vasakpoolne lisajõgi.

Kirjapildi Fuse järgi 19. sajandi kaartidel ja varem arvatakse, et see tulenes iidsest Fosa flumenist, mille järgi germaani hõim fosid sai oma nime (või vastupidi). Jõe pikkus on 94,6 km ja valgla on 921 km².

Fuhse saab alguse Oderwaldi läänenõlvalt, Harzi eelmäestikust Bad Harzburgi ja Wolfenbütteli vahel. Läte asub Flöthe vallas Schladeni lähedal. Siit voolab Fuhse Salzgitterist läände. Seal pöördub põhja ning voolab läbi Peine, Dollbergeni ja Uetze Cellesse. Celles suubub Allerisse. Kõige olulisem lisajõgi on Erse, mis suubub Fuhsesse Uetzes.

Saksamaa jõed
Aasta lind (Luksemburg)

Luksemburgis valitakse aasta lindu alates 1998. aastast. Aasta linnu valimist korraldab natur&ëmwelt (kuni 2012. aastani Lëtzebuerger Natur- a Vulleschutzliga).

Luksemburgi aasta linnud 
1998 – põldlõoke
1999 – talvike
2000 – kadakatäks
2001 – tuttpütt
2002 – tiigi-roolind
2003 – vesipapp
2004 – tait
2005 – kaldapääsuke
2006 – piiritaja
2007 – käblik
2008 – loorkakk
2009 – tuuletallaja
2010 – põldlõoke
2011 – kägu
2012 – hallõgija
2013 – ronk
2014 – valge-toonekurg
2015 – räästapääsuke
2016 – väänkael
2017 – puna-harksaba
2018 – sinirind
2019 – kanepilind
2020 – koduvarblane
2021 – nurmkana
2022 – kassikakk

Vaata ka 
 Aasta lind

Viited 

Aasta linnud
Luksemburg
Aasta lind (Lõuna-Aafrika Vabariik)

Lõuna-Aafrika Vabariigis valitakse aasta linde alates 2007. aastast. Valimist korraldab BirdLife South Africa.

Lõuna-Aafrika Vabariigi aasta linnud
2007 – aafrika pingviin ehk prillpingviin (Spheniscus demersus)
2008 – savanni-kassikakk (Bubo africanus)
2009 – mägi-ruugeööbik (Cossypha caffra)
2010 – väike flamingo (Phoeniconaias minor)
2011 – suitsupääsuke (Hirundo rustica)
2012 – kilg-merikotkas (Haliaeetus vocifer)
2013 – valgetiib-pirk (Sarothrura ayresi)
2014 – atlandi rändalbatross (Diomedea dabbenena)
2015 – paradiisikurg (Anthropoides paradiseus)
2016 – Philetairus socius
2017 – voltpea-raisakotkas (Torgos tracheliotos)
2018 – aafrika mustmerisk (Haematopus moquini)
2019 – kurgkotkas (Sagittarius serpentarius)
2020 - lõuna-maasarvik (Bucorvus leadbeateri)
2021 - Chaetops frenatus
2022 - Morus capensis

Vaata ka 
 Aasta lind

Viited

Välislingid 
 Bird of the Year BirdLife South Africa

Aasta linnud
Lõuna-Aafrika Vabariik
Ilsede

Ilsede on vald Saksamaal Alam-Saksi liidumaal Peine kreisis.

Valla pindala on 72,03 km². 31. detsembril 2017 elas seal 21 530 inimest. Vald asub Fuhse jõe ääres, umbes 7 km Peinest lõunas ja 20 km Braunschweigist läänes.

Ilsede vald moodustati praegustes piirides 2015. aastal, kui ühendati endised Lahstedti ja Ilsede vallad.

Vallaosad 

 Adenstedt
 Bülten
 Gadenstedt
 Groß Bülten
 Groß Ilsede
 Groß Lafferde
 Klein Ilsede
 Münstedt
 Oberg
 Ölsburg
 Solschen

Välislingid 

 www.gemeinde-ilsede.de

Alam-Saksi vallad
Peine kreis
Aasta lind (Tšehhi)

Tšehhis korraldab aasta linnu (Pták roku) valimist Tšehhi Ornitoloogia Selts (Česká společnost ornitologická). 

Aasta lindu valitakse alates 1992. aastast.

Tšehhi aasta linnud 

1992 – suitsupääsuke
1993 – lepalind
1994 – valge-toonekurg
1995 – kiivitaja
1996 – punaselg-õgija
1997 – loorkakk
1998 – nurmkana
1999 – linavästrik
2000 – jäälind
2001 – hakk
2002 – tuuletallaja
2003 – koduvarblane
2004 – piiritaja
2005 – põldlõoke
2006 – merikotkas
2007 – lõunaööbik
2008 – naerukajakas
2009 – vesipapp
2010 – kägu
2011 – talvike
2012 – metsis
2013 – kaldapääsuke
2014 – valge-toonekurg ja must-toonekurg
2015 – mustkael-pütt
2016 – punarind
2017 – musträhn
2018 – kivikakk
2019 – turteltuvi
2020 – räästapääsuke
2021 – hiireviu

Vaata ka 
 Aasta lind

Viited 

Aasta linnud
Tšehhi
Lainokk-todi

Lainokk-todi (Todus subulatus) on siniraaliliste seltsi ja todilaste sugukonda kuuluv linnuliik.

Liik on endeemne Haiti saarel.

Kirjeldus 
Täiskasvanud lainokk-todid on umbes 11–12 cm pikad ja kaaluvad 7–10,2 g. Tegu on suurima liigiga todide perekonnas.

Nad on väiksed, kohmaka kehaehituse ja lühikese sabaga linnud. Nende pealmised suled on helerohelised, alumised hallvalged ja kollaka tooniga. Neil on punane kõri ning lame ja pikk nokk.

Levila 
Liik elutseb Haiti saarel, nii Dominikaani Vabariigis kui Haitis. Elupaikadena eelistavad nad poolkõrbelisi alasid, peamiselt metsad, skrabid, kohviistandused ja mangroovid, mis asuvad tasandikest kuni 1700 meetri kõrgusel merepinnast.

Käitumine

Toitumine 

Lainokk-todid toituvad erinevatest putukatest.

Pesitsemine 

Liigi pesitsusaeg on enamasti alates märtsist kuni juunini. Pesa teevad nad uuristades 1,5 kõrgusel asuvatesse muldvallidesse uru, mis on tavaliselt 30–60 cm pikad ja umbes 3,7 cm laiad. Pesa ehitamisel osalevad nii isas- kui emaslind ning uuristusprotsess kestab septembrist juunini. Nad on valmis jõuliselt oma pesa kaitsma, seehulgas ka inimeste ja manguste eest.

Kurnas on tavalised 1–4 muna, mis on mõõtmetelt tüüpiliselt 15,9–18 mm kõrged ja 13,3–15 mm laiad – väikseimaid kõigist siniraaliste seltsi lindudest. Munad on värvuselt valged ja tähnideta, kuid märgatava läikega ja koguvad tihti hiljem punakaid mustuseplekke. Nad munevad enamasti aprilli ja juuni vahel ning haudeperiood, mille vältel nii isas- kui emaslind tegeleb haudumisega, kestab hinnanguliselt 2–3 nädalat. Sellele järgnev pesitusperiood kestab samuti 2–3 nädalat, misjärel pojad lahkuvad pesast ning vanematepaar läheb lah.

Häälitsemine 
Lainokk-todide peamine häälitsus on monotoonselt vilistatud "tirp-tirp-tirp".

Seisund 
Rahvusvahelise Looduskaitseliidu punase nimistu järgi on liik soodsas seisundis.

Viited

Kirjandus 

 Raffaele, Herbert A.; Wiley, James; Garrido, Orlando H.; Keith, Allan; Raffaele, Janis I. (2010). Birds of the West Indies. Princeton University Press. ISBN 9781400836185

Siniraalised
1847
Põhja-Ameerika linnud
Aleșd

Aleșd on linn Rumeenias Bihori maakonnas. Linn asub ajaloolises Krisaania piirkonnas.

Linna haldusalasse kuulub kolm küla: Pădurea Neagră (Feketeerdő), Peștiș (Sólyomkőpestes) ja Tinăud (Tinód).

Asulat on ürikutes esmakordselt mainitud 1291. aastal, linnaõigused sai 1968. aastal.

2011. aasta rahvaloenduse andmetel oli rumeenlasi 60,93%, ungarlasi 15,48%, mustlasi 12,05% ja slovakke 6,18% ja teistest rahvustest inimesi 0,32%. Rahvus oli teadmata 5,0%-l inimestest.

Galerii

Krisaania
Rumeenia linnad
Bihori maakond
Adjud

Adjud on linn Rumeenias Vrancea maakonnas. Linn asub ajaloolises Moldova piirkonnas.

Linna haldusalasse kuulub 3 küla: Adjudu Vechi, Burcioaia ja Șișcani.

Ürikutes on asulat esimest korda mainitud 1433. aastal, linnaõigused sai 1920. aastal.

2011. aasta rahvaloenduse andmetel oli Adjudi elanikest rumeenlasi 84,72%, mustlasi 5,9% ja teistest rahvustest inimesi 0,04%. Rahvus oli teadmata 9,32%-l inimestest.

Rumeenia linnad
Vrancea maakond
Kootsing

Kootsing (inglise coaching) on treeneri (ka juhendaja) juhitud töö kindla eesmärgi saavutamisele, oskuste või harjumuste omandamisele suunatud struktureeritud koostöö, mis võib toimuda ühekordselt või pikemajaliselt. Treenimine sobib igale inimesele, kelle soov on teha teadlikult tööd iseendaga ning viia ellu muudatusi enda sees ja ümber. Juhitud treenimist kasutavad nii äri- kui ka avaliku sektori juhid, asjatundjad ja võtmetöötajad, kuid see nõustamismeetod sobib igale inimesele. Ka supervisioonis kasutatakse kootsingut vastavalt vajadusele töö osana. 

Eestikeelne sõna "kootsing" tunnistati 2016. aasta kõige koledamaks sõnaks ehk kolesõnaks.

Kootsingu eesmärgid
 Takistusi seljatades liikuda eesmärgi poole
 Saavutada soovitud tulemusi
 Õpetada inimest kasutama oma ressursse kõige efektiivsemal ja paremal viisil
 Juhtida muudatusi elutervelt
 Inspireerida, tekitada sisemist jõudu ja tasakaalu.

Kootsingu tulemused
 Inimene teeb tööd tulemuslikumalt, rõõmuga ja jätkusuutlikult
 Inimene kasutab oma oskusi ja omadusi teadlikumalt ja efektiivsemalt
 Inimene tuleb toime keeruliste olukordadega

Treener
Juhendaja (koots) on eriväljaõppega asjatundja, kelle haridus, kogemused, tase vastavad ICF, EMCC, ESCÜ, või sarnase ühenduse poolt määratletud standarditele.

Koots aitab juhtidel paremini toime tulla inimeste ja protsesside juhtimisega ning ekspertidel panustada enda töösse parimal võimalikul viisil.

Juhtide kootsing
Tihtipeale vajavad juhid enda kõrvale kootsi selleks, et treenida inimeste juhtimisega seotud oskuseid ja olla läbi selle tulemuslikum oma töös. Koots on ühtlasi neutraalne spetsialist, kes peegeldab ja abistab juhti tema igapäevatöös ja tegemistes – aidates tal märgata erinevaid mustreid ja vaatenurki.

Kootsing meeskonnas
Meeskonnas on koots abiks nii meeskonna koostöö tõhustamisel ja -kultuuri kujundamisel, muudatuste juhtimisel.
Tüüpilised teemad meeskonnakootsingus on infovahetus, rollid ja tööjaotus, koostööoskused ja konfliktid – kuid koots lähtub alati meeskonna individuaalsest vajadusest.

Kootsiv juhtimisstiil
Juhid õpivad ise oma igapäevases töös kasutama kootsingu meetodeid ja vahendeid selleks, et toetada oma töötajate arengut ja tõsta tööefektiivsust.
Coachivat juhtumisstiili kasutav juht kasvatab töötajates eneseusku, motivatsiooni ning inimesi toetades ja neisse uskudes on ta ka ise seeläbi parem juht.

Coachivaid juhtimismeetodeid saab õppida nii isikliku kootsi abil kui ka spetsiaalsetes väljaõpetes.

Viited 

Haridus
Psühholoogia
Juhtimine
Granit Xhaka

Granit Xhaka (sündinud 27. septembril 1992 Baselis) on Šveitsi jalgpallur. Ta mängib poolkaitsjana Premier League'i klubis Arsenal ja Šveitsi jalgpallikoondises.

Ta alustas klubikarjääri kodulinnas Baselis, mille noortesüsteemiga liitus ta 2002. aastal. Hooaegadel 2010–11 ja 2011–12 tuli ta klubiga Šveitsi meistriks.

2012. aasta mais sõlmis ta viieaastase lepingu Saksamaa kõrgliiga klubiga Borussia Mönchengladbach.

Arsenaliga sõlmis ta lepingu ta lepingu 2016. aasta mais. Üleminekusumma jäi vahemikku 30–35 miljonit naelsterlingit. Esimese värava lõi ta Inglismaa kõrgliigas 17. septembril 2016 mängus Hull City vastu. 

2009. aastal tuli ta Šveitsi kuni 17-aastaste koondisega noorte maailmameistriks. Šveitsi jalgpallikoondises tegi Xhaka debüüdi 4. juunil 2011 EM-i valikmängus Inglismaa vastu. Esimese värava lõi ta koondise särgis sama aasta 15. novembril sõprusmängus Luksemburgi vastu. 2014. aasta maailmameistrivõistluste teises alagrupimängus lõi ta värava Prantsusmaa vastu. 208. aasta maailmameistrivõistluste teises alagrupimängus lõi ta värava Serbia vastu. Lisaks kuulus ta Šveitsi koondisse 2016. aasta Euroopa meistrivõistlustel.

Xhaka vanemad on Albaania päritolu. Tema vanem vend Taulant Xhaka on samuti jalgpallur ja FC Baseli kasvandik, kuid mängib Albaania koondises.

Saavutused 
Basel
Šveitsi Super League: 2010–11, 2011–12
Šveitsi karikas: 2011–12
Arsenal
FA Cup: 2016–17, 2019–20
FA Community Shield: 2017, 2020

Viited 

Šveitsi jalgpallurid
FC Baseli jalgpallurid
Mönchengladbachi Borussia mängijad
Arsenal FC mängijad
Bundesliga mängijad
Premier League'i mängijad
Sündinud 1992
Wümme nõgu

Wümme nõgu (saksa: Wümmeniederung) on soo-, geesti- ja metsamaastik Elbe-Weseri kolmnurgas Saksamaa Alam-Saksi liidumaal. See kuulub peamiselt Rotenburgi kreisi ja on Stade geesti osa. Lõunas külgneb see Achim-Verdeni geestiga. 

Sellel ei ole selgelt määratletud piiri Lüneburgi nõmmega, seetõttu paistavad paljud kohad kuuluvat mõlemasse piirkonda. Tüüpiliselt õrnalt lainetavale maastikule on paljud väikesed jõed, ojad ja järved. Sealhulgas Wümme, Wieste, Fintau, Rodau, Wiedau ja Visseli jõgi, samuti kaksikjärved Bullenseen. Sellel iidsel maastikul kõneldakse üldiselt alamsaksa keelt.

Külad ja linnad Wümme nõos:

 Rotenburg (Wümme)
 Scheeßel
 Lauenbrück
 Fintel
 Gyhum
 Sottrum
 Ahausen
 Ottersberg
 Fischerhude
 Bothel
 Visselhövede
Helipuldi kvaliteedimäärajad

Helipuldi kvaliteedimäärajad on teatud tehnilised komponendid, mis aitavad helipulte liigitada amatöör- ja tippklassi. Nendeks komponentideks on eelvõimendid, protsessor ja arvuti. Samas ei mõjuta ainult tehnilised tegurid helipuldi kvaliteeti, vaid ka kasutajasõbralikkus, vajalike funktsioonide paigutus ja kättesaadavus ning klientuuri- ja turuhinnang. Viimast hinnatakse kõige enam lihtsuse ja minimaalse õppimiseks kuluva aja baasil.

Analoog- ja digitaalpuldid 
On olemas kahte sorti helipulte - analoog ja digitaal. Digitaalsete helipultide suureks eeliseks on "tagasivõtmine" ehk iga liigutust on võimalik helipuldi mällu salvestada ja seda hiljem hõlpsasti "tagasi kutsuda". Analoogpuldil peab iga nupuliigutuse eraldi dokumenteerima, et vajadusel puldi seisu hiljem taastada. Samas helilise poole pealt, võrreldes digitaalsega, on analoogehitusel(traat, raud, elektrilised komponendid) iseäralikum ja pehmem helikeel.

Amatöörklassi live-helipuldid 
Behringer X32
Roland M200i
Yamaha 01V96i

Tippklassi live-helipuldid 
MIDAS PRO1
DigiCo SD12
SSL - L200

Kasutatud kirjandus 
https://www.psneurope.com/business/pro-audio-live-mixing-consoles-products
https://www.careersinmusic.com/audio-mixer/
Joachim Murat

Joachim Murat (25. märts 1767 – 13. oktoober 1815) oli Prantsusmaa sõjaväelane (Prantsusmaa marssal), Bergi suurhertsog aastail 1806–1808 ja Napoli kuningas aastail 1808–1815.

Prantsuse esimese keisririigi marssalid
Prantsusmaa admiralid
Auleegioni suurristi kavalerid
Sündinud 1767
Surnud 1815
Ants Repnau

Ants Repnau (ka Arthur Repnau) (30. august 1914 Tallinn – 3. juuni 2002 Simi Valley, California, Ameerika Ühendriigid) oli eesti lendur.

Ta lõpetas 1937. aastal Eesti sõjaväe lennukooli lendur-allohvitserina. Hiljem lõpetas ka sõjakooli ning ülendati leitnandiks.

Eesti vabatahtlike lennuüksuse asutamisel Saksa mereväe koosseisus 1942. aasta alguses, oli ta selles üksuses üks esimesi vabatahtlikke lendureid.

1943. aastal tunnustas Wehrmachti juhatus teda I klassi Raudristiga.

Viited

Välislingid
 Ohvitseride andmekogu: Arthur Repnau
 Foto: Ants Repnau

Sonderstaffel Buschmanni koosseis
Eesti lendurid
Eesti sõjaväelased
Raudristi kavalerid
Sündinud 1914
Surnud 2002
Ivan Tšernjahhovskõi

Ivan Danõlovõtš Tšernjahhovskõi (ukraina keeles Іван Данилович Черняховський; venepäraselt Ivan Tšernjahhovski; 29. juuni 1907 Kiievi kubermang, Venemaa Keisririik – 18. veebruar 1945 Mehlsack, Ida-Preisimaa) oli ukraina päritolu Nõukogude Liidu sõjaväelane, armeekindral, kahekordne Nõukogude Liidu kangelane.

Elukäik
Ta sündis Oksanõna külas Umanskõi maakonnas Kiievi kubermangus (praeguse haldusjaotuse järgi asub küla Umanskõi rajoonis Tšerkassõ oblastis).

Tšernjahhovskõi astus 1924. aastal vabatahtlikuna Punaarmeesse. 1928. aastal lõpetas ta Kiievi Esimese Suurtükiväekooli ja 1936. aastal Moskvas asuva Punaarmee soomustankiväe akadeemia. 1938. aasta mais määrati ta tankipolgu komandöriks, juulis 1940 Balti sõjaväeringkonnas tankidiviisi komandöri asetäitjaks ja märtsis 1941 Riias dislotseeruva tankidiviisi komandöriks.

Teises maailmasõjas oli diviisi- ja korpusekomandör, 1942–1944 armeejuhataja, 1944 Läänerinde ja 1944–1945 3. Valgevene rinde juhataja. 

18. veebruaril 1945 sai Tšernjahhovskõi surmavalt haavata Ida-Preisimaal Mehlsacki äärelinnas (praegu Pieniężno Warmia-Masuuria vojevoodkonnas Poolas).

Ta maeti Vilniuses, kuid 1992. aastal maeti ümber Moskvasse Novodevitšje kalmistule.

Auastmed 
1936 – kapten 
1938 – major 
1940 – alampolkovnik 
1941 – polkovnik (8. aprill 1941)
1942 – kindralmajor (3. mai 1942)
1943 – kindralleitnant (14. veebruar 1943)
1944 – kindralpolkovnik (5. märts 1944)
1944 – armeekindral (26. juuni 1944)

Tunnustus
1943 – Suvorovi ordeni 1. järk (8. veebruar 1943)
1943 – Suvorovi ordeni 1. järk (11. september 1943)
1943 – Nõukogude Liidu kangelane (17. oktoober 1943)
1944 – Kutuzovi ordeni 1. järk (29. mai 1944)
1944 – Nõukogude Liidu kangelase teine Kuldtäht (29. juuli 1944)

Viited

Välislingid

Nõukogude Liidu armeekindralid
Sündinud 1907
Surnud 1945
Eesti Investeerimispank

Eesti Investeerimispank (lühendatult EstIb) oli 1992-1998 eksisteerinud investeerimispank. 1998 ühines Eesti Investeerimispank Eesti Forekspangaga.

Eesti Investeerimispanga asutas 30. juunil 1992 Eesti Pank.

Viited

Eesti pangad
Karl Nurk

Karl Nurk (24. juuni 1904  Tartu – 28. juuli 1976, Lõuna-Aafrika Vabariik) oli Eesti ja Briti sõjaväelane (kolonel). Ta oli üks nooremaid Vabadussõjas  osalenuid, olles siis 13 aastane. Sõtta pääsemiseks pidi ta end vanemaks valetama.

Pärast sõda lõpetas ta Hugo Treffneri Gümnaasiumi, teenis Sõjaministeeriumis ja lahkus 1924. aastal Eestist.

Hiljem teenis Aafrikas ka Prantsuse Võõrleegionis ja Briti armees. Talvesõja ajal läks Briti vabatahtlike üksuse juhina Soome. Kõigepealt saadeti ta suusatamist ja talvel sõdimist õppima. Sel ajal leppisid Soome ja Nõukogude Liit kokku vaherahus ning rindele nende üksus ei jõudnudki.  Samas üksuses oli vabatahtlikuks ka tulevane filminäitleja Christopher Lee.

Karl Nurk oli ka kirglik jahimees, jahtides muude loomade seas ka elevante ja lõvisid.

Tema isa oli Karel August Nurk ja ema Ernestine Josephine Västrik. Tal oli õde Helmi Nurk ja vend Richard Nurk.

Viited

Välislingid
 https://ekspress.delfi.ee/kuum/eestlasest-lovikutt-kes-vangistas-itaalia-kindrali?id=68458949

Sõjaministeeriumi koosseis
Eesti soomusronglased
Prantsuse Võõrleegioni koosseis
Suurbritannia sõjaväelased
Hugo Treffneri Gümnaasiumi vilistlased
Vabadussõja veteranid
sündinud 1904
surnud 1976
Marko Arnautović

Marko Arnautović (sündinud 19. aprillil 1989 Floridsdorfis) on Austria jalgpallur, kes mängib ründajana Itaalia kõrgliiga klubis Bologna ja Austria jalgpallikoondises.

Ta alustas profikarjääri 2006. aastal Hollandis Twentes. Läbimurde tegi ta hooajal 2008–09, kui ta lõi Hollandi kõrgliigas 12 väravat. Hooaja 2009–10 veetis ta laenul Itaalia kõrgliiga klubis Milano Inter, kuid sai sel hooajal Itaalia liigas platsile vaid kolmel korral.

2010. aasta juunis sõlmis ta nelja-aastase lepingu Saksamaa Bundesliga klubiga Bremeni Werder. Bremeni Werderis mängis ta järgmised kolm hooaega. 2013. aasta septembris siirdus ta Inglismaale, liitudes kõrgliiga klubiga Stoke City. Esimese värava lõi ta Inglise kõrgliigas sama aasta 26. oktoobril mängus Manchester Unitedi vastu. Hooajal 2015–16 lõi ta liigas 11 väravat.

2017. aasta juulis sõlmis ta viie-aastase lepingu Inglismaa kõrgliiga klubiga West Ham United. Ülemineksumma oli 20 miljonit naelsterlingit, mis oli klubi suurim ost. Ka hooajal 2017–18 lõi ta liigas 11 väravat. 2018. aastal valiti ta West Ham Unitedi aasta mängijaks.

2019. aasta juulis suundus ta Hiina kõrgliigasse ja liitus 22,4 miljoni naelsterlingi eest Shanghai SIPG-iga.

2021. aasta augustis sõlmis ta kaheaastase lepingu Bolognaga.

Austria jalgpallikoondises tegi Arnautović debüüdi 11. oktoobril 2008 mängus Fääri saarte vastu. Esimese värava lõi ta koondise särgis 8. oktoobril 2010 EM-i valikmängus Aserbaidžaani vastu. 2021. aasta Euroopa meistrivõistluste esimeses alagrupimängus lõi ta värava Põhja-Makedoonia vastu. Ta kuulus ka Austria koondisse 2016. aasta Euroopa meistrivõistlustel.

2018. aastal valiti Arnautović Austria aasta jalgpalluriks.

Viited

Välislingid 

Austria jalgpallurid
FC Twente jalgpallurid
Milano Internazionale mängijad
Bremeni Werderi mängijad
Stoke City FC mängijad
West Ham Unitedi mängijad
Bologna FC 1909 jalgpallurid
Serie A mängijad
Bundesliga mängijad
Premier League'i mängijad
Sündinud 1989
Buhuși

Buhuși on linn Rumeenias Bacău maakonnas. Linn asub ajaloolises Moldova piirkonnas.

Linna haldusalasse kuulub kaks küla: Marginea ja Runcu.

Ürikutes mainitakse asulat esimest korda 1438. aastal, linnaõigused sai 1930. aastal.

2011. aasta rahvaloenduse andmetel oli Buhuși elanikest rumeenlasi 81,28%, mustlasi 8,68% ja teistest rahvustest inimesi 0,23%. Rahvus oli teadmata 9,79%-l inimestest.

Galerii

Rumeenia linnad
Bacău maakond
Inger Fridolin

Inger Fridolin (esinejanimega INGER; sündinud 11. märtsil 1999) on eesti laulja ja laulukirjutaja.

Elulugu 
Inger alustas oma kooliteekonda Viimsi Keskkoolis (2007–2011). 2011. aastal asus ta õppima Tallinna Muusikakeskkooli, kus erialaks valis löökpillid. 2016. aastal läks õppima Tallinna 32. Keskkooli, kus 2019. aastal lõpetas ka gümnaasiumi. Aastast 2020 õpib Inger Tallinna Ülikoolis rekreatsioonikorraldust. 

INGER jõudis muusikuna avalikkuse ette 2017. aasta sügisel, kui ta osales konkursil Noortebänd 2017, jõudes seal finaali. 2017. aastal pälvis ta Raadio 2 Aasta Demo auhinna lauluga "Again". INGER osales Eesti Laul 2019 konkursil, kus jõudis samuti finaali ja saavutas 6. koha lauluga "Coming Home". Samal aastal sai ta German Songwriting Awardsi finaalis 2. koha. Aastal 2020 osales INGER Eesti Laulul ning saavutas 8. koha lauluga "Only Dream". Samuti on ta valitud rahvusvahelise A&R Worldwide'i uudiskirja nädala uueks artistiks Aastatel 2020–2022 oli Inger Koolitantsu Festivali õhtujuht.  

2018. aastal esines INGER Intsikurmu festivalil. 2019. aastal kutsuti ta ka osalema Ameerikasse Los Angelesse MUSEXPO muusikakonverentsile, kus on varem esinenud teiste hulgas Katy Perry, LMFAO ja Jessie J ja teised hiljem kuulsust kogunud artistid. Samal aastal esines ta veel Hollandis Westernpop Festivalil ning Hiinas Chengdu International Sister Cities Youth Music Festivalil. 2020. aastal esines INGER Lätis Sofarsoundil ning Eestis Intsikurmu ja Valgeranna festivalil. 2022. aastal esines INGER Saksamaal Norden Festivalil. Aastal 2023 astub INGER publiku ette Eesti Laulu poolfinaalis.  

2022. aastal tuli INGERil välja esimene debüütalbum "Higher Self". Debüütalbumil on viis lugu: "i don't know", "Lose My Mind", "who i really am", "Golden Heart" ja "Close To You".

Diskograafia

Isiklikku 
Inger on mänginud jalgpalli neliteist aastat ning olnud treener Viimsi Martin Reimi jalgpallikoolis ja FC Floras. Hetkel on ta kitarri- ja ukuleleõpetaja. 

Tema ema on koorijuht ja muusikaõpetaja Janne Fridolin.

Viited

Välislingid
https://soundslikeinger.com
https://elu24.postimees.ee/7459838/inger-fridolin-uus-mina-on-ausam-enesekindlam-ja-teadlikum
https://www.driveitup.ee/kitarriopetajad/inger/

Lauljast jalgpallur Inger Fridolin 
Noor laulja Inger Fridolin – staar laval, staar jalgpalliplatsil 
Janne Fridolin: läbi muusika on Inger saanud endast välja valu ja mõtteid, mis häirisid
1. poolfinaali Kroonika lemmik Inger Fridolin: jää, selleks, kes sa oled, siis inimesed näevad ja hakkavad austama seda
Noor laulja Inger Fridolin usub, et kõige aluseks on iseendasse uskumine

Eesti lauljad
Eesti jalgpallurid
Sündinud 1999
Shane Duffy

Shane Patrick Michael Duffy (sündinud 1. jaanuaril 1992 Derrys Põhja-Iirimaal) on Iirimaa jalgpallur. Ta mängib kaitsjana Inglismaa Premier League'i klubis Brighton & Hove Albion ja Iirimaa jalgpallikoondises.

Ta alustas klubikarjääri Inglismaal Evertonis, millega liitus 2008. aastal. Evertoni põhimeeskonnas sai ta mänguaega harva ning veetis hooaja 2011–12 laenul Inglismaa kolmanda liiga klubis Scunthorpe United ja hooaja 2013–14 esiliigas Yeovil Townis.

2014. aastal sõlmis ta püsiva lepingu esiliiga klubiga Blackburn Rovers, kus mängis kokku kaks hooaega. 2016. aasta augustis sõlmis ta nelja-aastase lepingu Brighton & Hove Albion. Esimese hooaja mängus Duffy klubiga esiliigas, kus saadi teine koht ja tõusti kõrgliigasse. Esimese värava Inglismaa kõrgliigas lõi ta 19. augustil 2018 mängus Manchester Unitedi vastu. 2019. aastal valiti ta Brighton & Hove Albioni aasta mängijaks. 2020. aasta septembris suundus ta üheks hooajaks laenule Šotimaa kõrgliiga klubisse Celtic.

Duffy on mänginud Põhja-Iirimaa noortekoondistes, kuid täiskasvanuna otsustas hakata esindama Iirimaad, kuna ta on iiri päritolu. Debüüdi Iirimaa jalgpallikoondises tegi ta 2014. aasta juunis sõprusmängus Costa Rica vastu. Esimese värava lõi ta koondise särgis 2. septembril 2017 MM-i valikmängus Gruusia vastu. Ta kuulus Iirimaa koondisse 2016. aasta Euroopa meistrivõistlustel.

Viited

Välislingid 

Iirimaa jalgpallurid
Everton FC mängijad
Burnley FC jalgpallurid
Blackburn Rovers FC mängijad
Brighton & Hove Albion FC jalgpallurid
Celtic FC mängijad
Premier League'i mängijad
The Championshipi mängijad
League One'i mängijad
Sündinud 1992
Suurbritannia majandus

Suurbritannia majandus on kõrgelt arenenud ja turule orienteeritud. Suurbritannia majandus on maailmas viies majandus nominaalse SKT poolest, üheksas ostujõu pariteedi järgi, 20. SKT elaniku kohta. Suurbritannia toodab 3,5% kogu maailma SKT-st.

2016. aastal oli Suurbritannia maailmas kümnes kaupade eksportimisel ja viies suurim importija maailmas. Suurbritannia oli ka maailmas teine riik välismaistete investeeringute poolest. Suurbritannia majandus on üks maailma kõige globaliseeriniud majandusi ning riigi majandus koosneb Inglismaast, Põhja-Iirimaast, Walesist ja Šotimaast.

Suurbritannia valuuta on Suurbritannia naelsterling, mis on Ameerika Ühendriikide dollari, euro ja Jaapani jeeni järel maailma suuruselt neljas reservvaluuta ning on samuti üks kümnest kõige väärtuslikumast valuutast maailmas.

Suurbritannia on Rahvaste Ühenduse, Euroopa Liidu (praegu kuni 30. märtsini 2019), G7, G20, Rahvusvahelise Valuutafondi, Euroopa Julgeoleku- ja Koostööorganisatsiooni, Maailmapanga, Maailma Kaubandusorganisatsiooni, Aasia infrastruktuuriinvesteeringute panga ja ÜRO liige.

Majandus piirkonniti 
Suurbritannia majanduse tugevus on riigiti ja piirkonniti erinev. Välja arvatud Põhjamere nafta ja gaasi mõju (mis on liigitatud ametlikuks statistikaks ekstra regiooni järgi), on Inglismaal suurim brutolisandväärtus (WVA) ja Walesi majandus on Suurbritannia kõige nõrgem.

Viited
Aasta sõna

Aasta sõna on aasta jooksul enim silmapaistnud või enim esile tõusnud sõna. Aasta sõna valitakse keele ning maa keskselt.

Saksa keele aasta sõna valib Gesellschaft für deutsche Sprache alates 1971. aastast.

Eesti keele aasta sõna on valitud üks kord – 2016. aastal.

Välislingid 
 Vikisõnastik: Aasta sõna

Aunimetused
Keeleteadus
Ademola Lookman

Ademola Lookman Olajade Alade Aylola Lookman (sündinud 20. oktoobril 1997 Londonis) on Inglismaa jalgpallur, kes mängib Inglismaa Premier League'i klubis Leicester City äärepoolkaitsja positsioonil.

Ta alustas klubikarjääri Charlton Athleticus. Ta mängis klubi meeskonnas hooajal 2015–16 Inglismaa esiliigas ja hooajal 2016–17 Inglismaa tugevuselt kolmandas liigas.

2017. aasta jaanuaris sõlmis ta Inglismaa kõrgliiga klubiga Everton nelja ja poole aasta pikkuse lepingu. Debüüdi Evertoni meeskonnas tegi ta 14. jaanuaril mängus Manchester City vastu ja lõi selles mängus kohe värava. Hooaja 2017–18 teise poole veetis ta laenul Saksamaa kõrgliiga klubis RB Leipzig ning lõi 11 mänguga Saksamaa kõrgliigas viis väravat. Hooajal 2018–19 mängis ta taas Evertoni meeskonnas, kuid naasis 2019. juulis Leipzigi, kellega sõlmis püsiva lepingu. 2020. aasta septembris läks ta Leipzigist üheks hooajaks laenule Inglismaa kõrgliiga klubisse Fulham. 2021. aasta augustis läks ta laenule Leicester Citysse.

2017. aastal tuli Lookman Inglismaa kuni 20-aastaste koondisega juunioride maailmameistriks. Ta lõi turniiril kolm väravat.

Viited

Välislingid 

 Profiil Fulham F.C. kodulehel

Inglismaa jalgpallurid
Charlton Athletic FC jalgpallurid
Everton FC mängijad
RB Leipzigi mängijad
Fulham FC mängijad
Leicester City FC mängijad
Premier League'i mängijad
The Championshipi mängijad
League One'i mängijad
Bundesliga mängijad
Sündinud 1997
Gerd Neggo stipendium

Gerd Neggo stipendium on Eesti tantsuõpetajatele määratav stipendium. Stipendiumi saaja selgitatakse välja Eesti Tantsukunsti ja Tantsuhariduse Liidu korraldatava konkursi kaudu. Konkurssi toetab Eesti Kultuurkapital.

Stipendiaadid
2011 – Raido Mägi
2012 – Renee Nõmmik
2013 – Anne Tamm-Kivimets
2014 – Anu Ruusmaa
2015 – Inna Sulg
2016 – Irina Pähn
2017 – Eve Noormets
2018 – Anu Sööt
2019 – Elena Poznjak-Kõlar
2020 – Meeli Pärna

Viited

Välislingid
Gerd Neggo preemiast Eesti Tantsukunsti ja Tantsuhariduse Liidu veebisaidil

Eesti auhinnad
Eesti tants
Arno Tali Fond

Arno Tali Fond on Eesti Rahvuskultuuri Fondi üks allfonde.

Fondi eelkäija oli Arno Tali Sihtkapital (lühend ATS), mille 24. augustil 1993 asutas AS Maaleht. Sihtkapitali eesmärkide seas oli stipendiumite ja abirahade kaudu toetada vähem kindlustatud lasterikastest maaperedest pärit õpilasi.

Sihtkapitali patroon oli Eesti presidendi abikaasa.

2005. aastal moodustas sihtkapital Eesti Rahvuskultuuri Fondi juurde allfondi Arno Tali Fond. Sihtkapital ise likvideeriti lõplikult 2009.

Viited

Välislingid
Arno Tali Fond Eesti Rahvuskultuuri Fondi veebilehel

Eesti fondid
Eesti haridus
Rúben Neves

Rúben Diogo da Silva Neves (sündinud 13. märtsil 1997 Mozeloses) on Portugali jalgpallur. Ta mängib poolkaitsjana Premier League'i klubis Wolverhampton Wanderers ja Portugali jalgpallikoondises.

Ta alustas klubikarjääri kodumaal FC Portos, mille noortesüsteemiga liitus ta 2005. aastal. Klubi põhimeeskonnas tegi ta debüüdi 2014. aastal. Portoga mängis ta Portugali kõrgliigas kokku kolm hooaega.

2017. aasta juulis liitus ta Inglismaa esiliigas mängiva klubiga Wolverhampton Wanderers. Üleminekusumma oli umbes 15,8 miljonit naelsterlingit. See oli klubi ja liiga suurim üleminek. Hooajal 2017–18 tuli Wolverhampton Wanderers esiliiga võitjaks, millega kindlustati pääs kõrgliigasse. Neves lõi sel hooajal liigas kuus väravat ning valiti liiga hooaja sümboolsesse koosseisu. 2018. aastal valiti ta Wolverhampton Wanderersi aasta mängijaks.

2015. aastal võitis ta Portugali kuni 21-aastaste koondisega omavanuste Euroopa meistrivõistlustel hõbemedali. Portugali jalgpallikoondises tegi Neves debüüdi 10. novembril 2015 sõprusmängus Venemaa vastu.

Saavutused 
Wolverhampton Wanderers
EFL Championship: 2017–18

Viited

Välislingid 

Portugali jalgpallurid
Wolverhampton Wanderers FC mängijad
FC Porto mängijad
Sündinud 1997
Nikolai Alumäe medal

Nikolai Alumäe medal on Eesti Teaduste Akadeemia välja antav medal saavutuste eest informaatika ja tehnikateaduste alal.

Laureaadid
2005 Jüri Engelbrecht
2009 Hillar Aben
2013 Raimund-Johannes Ubar.
2019 Rein Küttner

Viited

Teadusauhinnad
Eesti Teaduste Akadeemia
Wilhelm Ostwaldi medal

Wilhelm Ostwaldi medal on Eesti Teaduste Akadeemia välja antav medal saavutuste eest keemias ja sellega seotud valdkondades.

Laureaadid
2006 Viktor Palm
2010 Ilmar Koppel
2014 Mati Karelson.

Viited

Teadusauhinnad
Eesti Teaduste Akadeemia
Harald Kerese medal

Harald Kerese medal on Eesti Teaduste Akadeemia välja antav medal saavutuste eest astronoomia, füüsika ja matemaatika alal.

Laureaadid
2013 Ülo Lepik.
2019 Jaan Einasto

Viited

Teadusauhinnad
Eesti Teaduste Akadeemia
Bernhard Schmidti preemia

Bernhard Schmidti preemia on Eesti Teaduste Akadeemia välja antav preemia Eestis töötavatele noortele teadlastele ja inseneridele saavutuste eest arendustegevuses ja teaduslike uurimistulemuste rakendamisel.

Laureaadid
2001 Rünno Lõhmus
2005 Arne Asper, Kristo Heero, Sven Heiberg
2007 Jaan Raik.

Viited

Teadusauhinnad
Eesti Teaduste Akadeemia
Peter Robinson

Peter Robinson (sündinud 17. märtsil 1950) on Briti-Kanada kirjanik, kriminaalromaanide autor. Tema kõige tuntumate romaanide tegevustik toimub Yorkshire's, inspektor Alan Banksi uurimiste valguses. Peale kriminaalromaanide on ta avaldanud ka teisi romaane, lühijutte, luuletusi ja mõne artikli.

Välislingid 
 Ametlik koduleht (inglise keeles)

Kanada kirjanikud
Sündinud 1950
Aimeric de Peguilhan

Aimeric de Peguilhan (u 1170 – u 1230) oli Provence'i trubaduur.

Elukäik 
Tema eluloo (vida) järgi oli ta Toulouse'i riidekaupmehe poeg (Peguilhan on küla Haute-Garonne'i departemangus Saint Gaudensi lähedal). Aimeric oli rändmuusik, kes teenis oma elu jooksul õukondades Lõuna-Prantsusmaal, Hispaanias ja Põhja-Itaalias. Tema esimene patroon arvatakse olevat Toulouse'i krahv Raimon V, ta jõudis elu jooksul olla Guilhem de Berguedani, Béarni vikondi Gaston VI, Comminges' krahvi Bernard IV, Aragoni kuninga Pedro II, Kastiilia kuninga Alfonso VIII, Montferrat' markkrahvi Guillaume IV, Malaspina markkrahvi Guilhemi ning Azzo VI ja Beatrice d'Este teenistuses.

Looming 
Aimeric de Peguilhani loomingust on säilinud 54 teksti, kuus neist meloodiaga:
 Atressi·m pren com fai al jogador
 Cel que s'irais ni guerrej' ab amor
 En Amor trop alques en que·m refraing
 En greu pantais m'a tengut longamen
 Per solatz d'autrui chan soven
 Qui la vi, en ditz
Enamik tema loodust on kantsoonid, on ka mõned tentsoonid (partiimenid) ja sirventeesid.

Viited

Kirjandus 
 Michel-André Bossy. Aimeric de Peguilhan's "partimens". Neuphilologische Mitteilungen, vol. 80, nr. 2 (1979), lk. 123–132

Trubaduurid
Keskaja luuletajad
Sündinud 12. sajandil
Surnud 13. sajandil
James Ward-Prowse

James Michael Edward Ward-Prowse (sündinud 1. novembril 1994 Portsmouthis) on Inglismaa jalgpallur. Ta mängib poolkaitsjana Premier League'i klubis Southampton.

Ward-Prowse liitus Southamptoni noortesüsteemiga 2003. aastal. Southamptoni põhimeeskonnas debüteeris ta 2011. aastal 16-aastasena. Inglismaa kõrgliigas mängib ta Southamptoni meeskonnas alates hooajast 2012–13.

2015. aasta jaanuaris sõlmis ta Southamptoniga uue viie ja poole aasta pikkuse lepingu. 11. aprillil 2015 lõi ta mängus Hull City vastu oma esimese värava Inglismaa kõrgliigas.

Debüüdi Inglismaa jalgpallikoondises tegi ta 22. märtsil 2017 sõprusmängus Saksamaa vastu.

Viited

Välislingid  

 Profiil Southampton F.C. kodulehel

Inglismaa jalgpallurid
Southampton FC mängijad
Sündinud 1994